
OPĆINSKO VIJEĆE 
IZVJEŠĆE O RADU OPĆINSKOG NAČELNIKA
ZA RAZDOBLJE OD 01.01. DO 30.06.2026. GODINE
Uvodni dio

Na temelju članka 35.b. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Općinski načelnik Općine Kravarsko u obvezi je Općinskom vijeću i zainteresiranoj javnosti podnositi polugodišnja izvješća o svom radu. Ovo se izvješće odnosi na razdoblje od 1. siječnja do 30. lipnja 2026. godine.

Zakonom o lokalnoj i područnoj (regionalnoj) samoupravi, utvrđeno je da općinski načelnik obavlja izvršne poslove lokalne samouprave, priprema prijedloge općih akata, izvršava ili osigurava izvršavanje općih akata predstavničkog tijela, usmjerava djelovanje upravnog tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne odnosno područne (regionalne) samouprave, kao i njezinim prihodima i rashodima, u skladu sa zakonom i statutom te obavlja druge poslove utvrđene statutom. 

U izvještajnom razdoblju općinski načelnik Općine Kravarsko, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njegov rad, te obavljao druge poslove u skladu sa zakonom, statutom Općine i aktima Vijeća.

Provedbu navedenih zadaća, općinski načelnik je ostvarivao i na brojnim sastancima i konzultacijama, radnim dogovorima, kroz aktivnosti načelnika, kao i kroz rad Jedinstvenog upravnog odjela Općine.

Djelovanje općinskog načelnika

I u ovom izvještajnom razdoblju nastavio sam sa realizacijom programa, kao i radom na realizaciji nezavršenih obveza iz prethodne godine, kao i novih prispjelih obveza. Sukladno ovlaštenjima iz Statuta, Općinskom vijeću podneseni su razni prijedlozi akata financijske prirode te niz prijedloga iz područja komunalnih djelatnosti i ostalog. U tom smislu za tri održane sjednice Općinskog vijeća sudjelovao sam u izradi 21 prijedloga akata:
1. Odluke o zaduženju Općine Kravarsko 

2. Godišnjem provedbenom planu unapređenja zaštite od požara na području Općine Kravarsko za 2026. godinu

3. Zaključku o prihvaćanju Izvješća o izvršenju Plana djelovanja u području prirodnih nepogoda Općine Kravarsko za 2025. godinu

4. Odluci o donošenju Procjene rizika od velikih nesreća za Općinu Kravarsko

5. Izvještaju o izvršenju Programa javnih potreba u društvenim djelatnostima Općine Kravarsko za 2025. g. i donošenje Zaključka o prihvaćanju istoga

6. Izvještaju o izvršenju Programa održavanja komunalne infrastrukture na području Općine Kravarsko za 2025. g. i donošenje Zaključka o prihvaćanju istoga

7. Izvještaju o izvršenju Programa građenja komunalne infrastrukture na području Općine Kravarsko za 2025. g. i donošenje Zaključka o prihvaćanju istoga

8. Izvještaju o izvršenju Programa unapređenja stanovanja zajednice za 2025. g i donošenje Zaključka o prihvaćanju istoga 

9. Godišnjem Izvještaju o izvršenju Proračuna Općine Kravarsko za 2025. g. i donošenje Zaključka o prihvaćanju istoga 

10. Odluci o raspodjeli rezultata poslovanja Općine Kravarsko u 2025. godini

11. Odluci o javnim priznanjima Općine Kravarsko

12. Odluci o imenovanju Povjerenstva za dodjelu javnih priznanja Općine Kravarsko

13. Jedinstvenoj baze podataka o nerazvrstanim cestama na području Općine Kravarsko 

14. Odluci o donošenju IV. izmjena i dopuna Prostornog plana uređenja Općine Kravarsko

15. Strategiji zelene urbane obnove Općine Kravarsko 

16. Odluci o donošenju Plana rasvjete Općine Kravarsko

17. Odluci o III. Izmjenama i dopunama Odluke o sufinanciranju ekonomske cijene smještaja djece u dječjim vrtićima na području Općine Kravarsko i Grada Velike Gorice

18. Zaključku o prijedlogu za imenovanje mrtvozornika 

19. Odluci o grobljima

20. Odluci o izlasku iz obuhvata Urbane aglomeracije Zagreb

21. Odluci o davanju suglasnosti za ulazak u sastav Većeg urbanog područja Velika Gorica
U izvještajnom razdoblju održano je niz sastanaka na kojima su razmatrani prijedlozi i donijeti zaključci kojima su rješavana pitanja iz nadležnosti općinskog načelnika, te sam donio slijedeće akte:
1. Zaključak o prihvaćanju ponude za izradu dokumentacije Plan Rasvjete za područje Općine Kravarsko

2. Zaključak o sufinanciranju Škole u prirodi za učenike 4. razreda OŠ Slavka Kolara Kravarsko

3. Zaključak o dodjeli novčanih sredstava Mjesnom odboru Pustike

4. Zaključak o prihvaćanju ponude za geodetsko snimanje i izradu geodetsko situacijskog nacrta stvarnog stanja kao podloga za projektiranje na kč.br. 521 i 516. (groblje) k.o. Kravarsko
5. Zaključak o prihvaćanju ponude za reviziju troškovnika radova za projekt Višenamjenskog objekta javne namjene na kč.br. 791/1 k.o. Kravarsko

6. Zaključak o prihvaćanju ponude za izradu tehničkog rješenja uređenja ograde i staza na mjesnom groblju u Kravarskom

7. Zaključak o prihvaćanju ponude za izradu projekta izgradnje igrališta u Podvornici 

8. Zaključak o prihvaćanju ponude za pripremu dokumentacije i provedbu otvorenog postupka javne nabave male vrijednosti za izgradnju objekta javne namjene u Kravarskom

9. Zaključak o prihvaćanju ponude za pripremu dokumentacije i provedbu otvorenog postupka javne nabave male vrijednosti za radove održavanja nerazvrstanih cesta na području općine Kravarsko

10. Zaključak o prihvaćanju ponude za izradu Glavnog elektrotehničkog projekta solarne elektrane za lokaciju Dom kulture Kravarsko

11. Zaključak o prihvaćanju ponude za pripremu dokumentacije i provedbu otvorenog postupka javne nabave male vrijednosti za usluge stručnog nadzora nad radovima izgradnje objekta javne namjene u Kravarskom

12. Zaključak o prihvaćanju ponude za izradu Pravilnika o jednostavnoj nabavi sukladno izmjenama Zakona o javnoj nabavi 

13. Zaključak o prihvaćanju ponude za veliki servis i čišćenje rashladnih uređaja 

14. Zaključak o prihvaćanju ponude za nabavu građevinskog potrošnog materijala za mjesni odbor Gornji Hruševec 

15. Zaključak o prihvaćanju ponude za elektro materijal za Mjesni odbor Gornji Hruševec 

16. Zaključak o odobrenju financijskih sredstava Mjesnom odboru Barbarići Kravarsko povodom organizacije proslave Dana mjesnog odbora 

17. Zaključak o odobrenju financijskih sredstava Mjesnom odboru Donji Hruševec povodom organizacije proslave Dana mjesnog odbora 

18. Zaključak o prihvaćanju ponude za najam suncobrana, stolova i frižidera za održavanje društvenog događaja u Novom Brdu 
19. Odluka o dodjeli financijskih sredstava Udruzi umirovljenika Općine Kravarsko za provedbu projekta „Redovni rad u 2026. godini“

20. Odluka o dodjeli financijskih sredstava Udruzi umirovljenika Općine Kravarsko za provedbu projekta „Izlet na Brijune“

21. Odluka o dodjeli financijskih sredstava Odbojkaškom klubu Kravarsko za provedbu projekta „Natjecanje u prvom dijelu 2026. godine“

22. Odluka o dodjeli financijskih sredstava Odbojkaškom klubu Kravarsko za provedbu projekta „Putovanja na gostujuće utakmice u prvom dijelu 2026. godine“

23. Odluka o dodjeli financijskih sredstava Odbojkaškom klubu Kravarsko za provedbu projekta „Sportski liječnički pregledi u prvom dijelu 2026. godine“

24. Odluka o dodjeli financijskih sredstava Amaterskom kazalištu Kravarsko za provedbu projekta „AKKO razvoj i suradnja“ 

25. Odluka o dodjeli financijskih sredstava KUD-u Kravarsko za provedbu projekta „KUD Kravarsko Q1“

26. Odluka o dodjeli financijskih sredstava KUD-u Kravarsko za provedbu projekta „KUD Kravarsko Q2“

27. Odluka o dodjeli financijskih sredstava Pčelarskoj udruzi „Lijeska“ za provedbu projekta „Štete u pčelarstvu 2025. godine“

28. Odluka o dodjeli financijskih sredstava Lovačkom društvu „Vepar“ za provedbu projekta „Nabava i ugradnja ulaznih vrata za vanjsku terasu lovačkog doma“ 

29. Odluka o dodjeli financijskih sredstava Udruzi žena Općine Kravarsko za provedbu projekta „Okusi tradicije i zajedništvo: od turopoljske kotlovine do otoka Krka“
30. Odluka o dodjeli financijskih sredstava Udruzi branitelja „Vukomeričke gorice“ za provedbu projekta „Terapijsko kupanje branitelja“
31. Odluka o dodjeli financijskih sredstava Udruzi branitelja „Vukomeričke gorice“ za provedbu projekta „Sudjelovanje branitelja na povijesnim obljetnicama“

32. Odluka o dodjeli financijskih sredstava Društvu sportske rekreacije Kravarsko za provedbu projekta „Malonogometna liga Vukomeričkih gorica“
Početkom 2026. godine otvoreni su javni poziv te razni natječaji na županijskoj ali i državnoj razini. Općina Kravarsko prijavila je nekoliko projekata važnih za nastavak razvoja općine.
1. Zagrebačka županija, Javni poziv za izgradnju i uređenje infrastrukture ruralnih prostora u 2026. godini – Igralište u Podvornici –  traženo 59.952,00 eura – odobreno 24.000,00 eura
2. Ministarstvo demografije i useljeništva, Dostupnost kvalitetnih i priuštivnih sadržaja za djecu u lokalnim zajednicama kroz opremanje i uređenje igrališta za djecu – Igralište u Podvornici – traženo 50.000,00 eura – odobreno 35.000,00 eura
3. Zagrebačka županija, Program/projekt za financiranje/sufinanciranje izgradnje i održavanja objekata i uređaja komunalne infrastrukture u 2026. godini – Redovno održavanje i rekonstrukcija nerazvrstanih cesta Općine Kravarsko – traženo 130.000,00 eura – odobreno 100.000,00
4. Zagrebačka županija, Javni poziv za sufinanciranje izrade projektne dokumentacije za projekte koji će se financirati iz fondova i programa europske unije, te ostalih izvora u 2026. godini – Igralište u Podvornici – traženo 6.600,00 eura- odobreno 6.600,00 eura
5. Ministarstvo prostornog uređenja, graditeljstva i državne imovine, Javni poziv za sufinanciranje projekata gradova i općina u 2026. godini – Asfaltiranje nerazvrstane ceste oznake NC DH-01 – traženo 41.133,75 eura – odobreno 27.800,00 eura
6. Zagrebačka županija, Javni poziv za sufinanciranje izrade projektne dokumentacije za projekte koji će se financirati iz fondova i programa europske unije, te ostalih izvora u 2026. godini – Uređenje okoliša groblja u Kravarskom – traženo 3.000,00 eura – odobreno 2.400,00 eura
7. Zaklada „Hrvatska za djecu“, Javni poziv za podnošenje prijava pravnih osoba za (su)financiranje programa i projekata – Mali genijalci Općine Kravarsko – traženo 12.452,47 eura – prijava u obradi
8. LAG VALLIS COLAPIS u okviru 3. LAG natječaja, 2.1. Potpora razvoju male infrastrukture, dodatnih sadržaja, usluga i multisektorske suradnje LAG područja, za provedbu Lokalne razvojne strategije za razdoblje 2023.-2027. – Ugradnja fotonaponske elektrane na Domu kulture uz digitalno upravljanje rasvjetom sportskih terena u Općini Kravarsko – traženo 12.000,00 eura – prijava u obradi 
Temeljem donesene Odluke o izlasku iz Urbane aglomeracije Zagreb i davanju suglasnosti općinskog vijeća o pridruživanju u sastav Većeg urbanog područja Velika Gorica, od strane Općine Kravarsko predložena su dva projekta, Izgradnja vatrogasnog doma Kravarsko i Rekonstrukcija javne građevine u društveni dom u naselju Pustike uz krajobrazno uređenje okoliša. 
Važno je napomenuti kako je Vlada Republike Hrvatske na sjednici Vlade RH održane 03. lipnja 2026. godine donijela Odluku o davanju suglasnosti Općine Kravarsko za zaduženje kod Hrvatske banke za obnovu i razvitak u iznosu od 3.400.000,00 eura za realizaciju projekta 'Izgradnja višenamjenskog objekta'. Po zaprimljenoj obavijesti, pokrenut je postupak javne nabave za izgradnju objekta i uslugu stručnog nadzora. 
Tijekom prve polovice 2026. godine sukladno važećim propisima iz područja javne nabave pokrenuto je nekoliko postupaka što javne što jednostavne nabave, vezane uz nabavu radova i usluga. 
U sklopu javne nabave proveden je sljedeći postupak:

1. Pokrenut je postupak javne nabave za predmet nabave Rekonstrukcija nerazvrstanih cesta oznaka NC DH-01, NC GK-07, NC GH-02, NC NB-04, NC PU-03 i NC PU-04, ev.br. nabave 29/26, procijenjene vrijednosti 120.000,00 eura. Po provedenom postupku nabave donesena je Odluka o odabiru te je Ugovor o izvođenju radova sklopljen sa izvođačem R-M Sprint d.o.o., Ulica Janka Draškovića 36, 10290 Zaprešić, OIB: 37108385760 na iznos 124.973,75 eura s PDV-om.
2. Pokrenut je postupak javne nabave za predmet nabave Izgradnja višenamjenskog objekta, ev.br. 03/26, procijenjene vrijednosti 2.700.000,00 eura. Donesena je Odluka o odabiru no sukladno članku 406. Zakona o javnoj nabavi ponuditelji mogu izjaviti žalbu Državnoj komisiji za kontrolu postupka javne nabave u roku 10 dana od primitka predmetne odluke. Poslije navedenog roka, ukoliko ne bude podnesenih žalbi biti će potpisan Ugovor sa odabranim izvođačem. 
3. Pokrenut je postupak javne nabave za predmet nabave 'Usluga stručnog nadzora za projekt Izgradnja višenamjenskog objekta u Kravarskom', ev.br. nabave 31/26, procijenjene vrijednosti 70.000,00 eura. Donesena je Odluka o odabiru no sukladno članku 406. Zakona o javnoj nabavi ponuditelji mogu izjaviti žalbu Državnoj komisiji za kontrolu postupka javne nabave u roku 10 dana od primitka predmetne odluke. Poslije navedenog roka, ukoliko ne bude podnesenih žalbi biti će potpisan Ugovor sa odabranim izvođačem. 
Sukladno Pravilniku o jednostavnoj nabavi (KLASA: 022-01/17-01/07, URBROJ: 238-17-17-01) provođeni su sljedeći postupci jednostavne nabave: 

1. Postupak jednostavne nabave za predmet nabave 'Održavanje nerazvrstanih cesta na području Općine Kravarsko u 2026. godini“, ev.br. nabave 27/26. Procijenjena vrijednost nabave iznosi 61.000,00 eura. Po provedenom postupku donesena je Odluka o odabiru te sklopljen Ugovor sa izvođačem Bagertrans d.o.o., Ulica Vilima Korajca 3, 10090 Zagreb, OIB: 39255064723. 
2. Proveden je postupak jednostavne nabave u predmetu nabave „Izgradnja sjednice u Pustikama“, ev.br. nabave 28/26, procijenjene vrijednosti 15.000,00 eura. Po provedenom postupku nabave donesena je Odluka o odabiru te sklopljen Ugovor sa izvođačem, Graditeljstvo i usluge građevinske mehanizacije, vl. Ivan Čačić, Donji Hruševec 22, 10413 Kravarsko, OIB: 16274958640
3. Proveden je postupak jednostavne nabave 'Održavanje javne rasvjete na području Općine Kravarsko', ev.br. nabave 30/26, procijenjena vrijednost 24.000,00 eura. Po provedenom postupku donesena je Odluka o odabiru te sklopljen Ugovor sa Energo tim, vl. Ivan Zagorac, Zagorci 8, 10413 Kravarsko, OIB: 56977200242
Tijekom prve polovice 2026. godine Općinska tijela i Jedinstveni upravni odjel radio je punim kapacitetom te je nastavljena svakodnevna suradnja i komunikacija sa raznim ministarstvima i Zagrebačkom županijom, prisustvovanje raznim sastancima, financijsko i opisno izvještavanje o utrošku dodijeljenih sredstava za razne projekte, statistike i ostalo, rad na brojnim evidencijama prema županiji i ministarstvima radi objedinjavanja podataka. Svakodnevno su službenici i namještenici Jedinstvenog upravnog odjela bili na raspolaganju građanima 
Redovno su sukladno proračunskim mogućnostima održavane nerazvrstane ceste na području Općine Kravarsko, kopanje i čišćenje odvodnih jaraka i izrada cijevnih propusta. Navedeni radovi na rekonstrukciji i održavanju cesta odrađivani su preko poduzeća Bagertrans d.o.o. sa kojim je općina, nakon provedenog postupka jednostavne nabave, sklopila ugovor o održavanju nerazvrstanih cesta za 2026. godinu i Komunalnog poduzeća Kravarsko d.o.o. Također, u prvoj polovici 2026. godine, Komunalno poduzeće Kravarsko d.o.o. provelo je postupak javne nabave za kupnju traktora sa potrebnim priključcima koji će se koristiti za održavanje nerazvrstanih cesta na području općine Kravarsko što će dodatno pridonijeti poboljšanju stanja prometne infrastrukture Općine Kravarsko a samim time i povećati sigurnost prometovanja. 
U prvoj polovici 2026. godine raspisan je Javni poziv za financiranje programa i projekata udruga sa područja općine te je nastavljen kontinuitet ulaganja sredstava u civilno društvo s ciljem poticanja društvenog, kulturnog, socijalnog i sportskog života općine. 

Kao i svih proteklih godina Općina Kravarsko podupirala je rad mjesnih odbora na području općine, kroz razne sastanke o potrebi za djelovanje mjesnih odbora. Ujedno nastavljeno je financiranje obilježavanja Dana mjesnih odbora sukladno upućenim zahtjevima pojedinih mjesnih odbora. 
Tijekom prve polovice 2026. godine održavani su sastanci sa mjesnim odborima, gospodarstvenicima, udrugama i stanovništvom, koje i dalje primam svakodnevno i koje mi se u izvještajnom razdoblju nastavilo obraćati radi rješenja svojih problema, od komunalnih, prostornih do socijalnih, kulturnih sportskih i ostalih. Nastavljeno je održavanje bitnih sastanaka sa ministarstvima, zatim čelnicima Zagrebačke županije, susjednim lokalnim jedinicama, Županijskom upravom za ceste Zagrebačke županije, predstavnicima Hrvatskih cesta i ostalim bitnim institucijama u cilju doprinosa rastu i razvoju Općine Kravarsko.
Zaključak
Podneseno Izvješće o radu općinskog načelnika Općine Kravarsko za razdoblje od 01. siječnja do 30. lipnja 2026. godine sadrži prikaz poslova i zadataka iz nadležnosti općinskog načelnika kao izvršnog tijela općine Kravarsko.

 OPĆINSKI NAČELNIK 








            Vlado Kolarec

